**Ministru kabineta noteikumu projekta**

**“Muitošanas kārtība kuģa un gaisa kuģa apgādē”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Muitas likuma 6.panta 18.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2016.gada 1.maiju tiek piemērota Eiropas Parlamenta un Padomes 2013.gada 9.oktobra Regula (ES) Nr.952/2013, ar ko izveido Savienības Muitas kodeksu (turpmāk – regula Nr.952/2013), Komisijas Deleģētā 2015.gada 28.jūlija regula (ES) 2015/2446, ar ko papildina Eiropas Parlamenta un Padomes Regulu (ES) Nr.952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (turpmāk – regula Nr.2015/446), kā arī Komisijas Īstenošanas 2015.gada 24.novembra regula (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr.952/2013, ar ko izveido Savienības Muitas kodeksu (turpmāk - regula Nr.2015/2447). Saistībā ar regulu Nr.952/2013, regulu Nr.2015/446 un regulu Nr.2015/2447 2016.gada 2.jūnijā ir pieņemts jauns Muitas likums, kura 6.panta 18.punktā paredzēts deleģējums Ministru kabinetam noteikt muitošanas kārtību, apgādājot kuģi (tajā skaitā karakuģi) un gaisa kuģi ar krājumiem, rezerves daļām un aprīkojumu. Ministru kabineta noteikumu projekts nosaka muitošanas kārtību, apgādājot kuģi (tajā skaitā karakuģi) un gaisa kuģi ar krājumiem, rezerves daļām un aprīkojumu.Muitošanas kārtība kuģa un gaisa kuģa apgādē kopumā tiek saglabāta tāda, kā to paredz Ministru kabineta 2010.gada 16.marta noteikumi Nr.249 „Muitošanas kārtība kuģa un gaisa kuģa apgādē” (turpmāk – MK noteikumi Nr.249), vienlaikus redakcionāli precizējot atsevišķu punktu redakcijas attiecībā uz Savienības preču muitošanas kārtību atbilstoši Eiropas Savienības jaunajam regulējumam muitas jomā.Salīdzinot ar iepriekšējo regulējumu (Padomes 1992.gada 12.oktobra Regula (EEK) par Kopienas muitas kodeksa izveidi un Komisijas 1993.gada 2.jūlija Regula (EEK) Nr.2454/93, ar ko nosaka īstenošanas noteikumus Padomes Regulai (EEK) Nr.2913/92 par Kopienas Muitas kodeksa izveidi) attiecībā uz gaisa kuģu vai kuģu vajadzībām piegādātajām precēm, jaunais regulējums ievieš izmaiņas attiecībā uz Savienības preču muitošanas kārtību.Komisijas 1993.gada 2.jūlija Regulas (EEK) Nr.2454/93, ar ko nosaka īstenošanas noteikumus padomes Regulai (EEK) Nr.2913/92 par Kopienas Muitas kodeksa izveidi, 786.panta 2.punkta b) apakšpunktā bija noteikts, ka, piegādājot kuģim vai gaisa kuģim Kopienas preces kā krājumus, kuriem piemēro atbrīvojumu no nodokļa, neatkarīgi no kuģa vai gaisa kuģa galamērķa, jāievēro formalitātes attiecībā uz eksporta deklarāciju. Savukārt regulas Nr.952/2013 269.panta 3.punktā noteikts, ka formalitātes uz eksporta muitas deklarāciju, kas noteiktas tiesību aktos muitas jomā, piemēro 2.punkta a), b) un c) apakšpunktā minētajos gadījumos, t.i., cita starpā arī gaisa kuģu vai kuģu vajadzībām piegādātajām Savienības precēm, kuras ir atbrīvotas no PVN vai akcīzes nodokļa, neatkarīgi no gaisa kuģa vai kuģa galamērķa, un par kurām ir vajadzīgs pierādījums par šādu piegādi. Tādējādi šobrīd jaunais regulējums paredz plašāku preču loku, kam, saskaņā ar Regulas Nr.952/2013 269.pantu, jāpiemēro eksporta formalitātes un tie ir ne tikai krājumi (kā bija līdz šim), bet visas piegādātās Savienības preces, tajā skaitā arī aprīkojums un rezerves daļas, par kurām ir vajadzīgs pierādījums, ka tās kuģim vai gaisa kuģim piegādātas ar atbrīvojumu no PVN vai akcīzes nodokļa. Tātad, ja šāds pierādījums nav vajadzīgs, respektīvi, ja precei netiek piemērots atbrīvojums no PVN vai akcīzes nodokļa, tad eksporta formalitātes šādām precēm nav jāpiemēro.Lai izvērtētu, kuros gadījumos regulas Nr.952/2013 269.panta ietvarā ir jāpiemēro formalitātes attiecībā uz muitas deklarāciju, ir jāidentificē, vai ir nepieciešams pierādījums, ka kuģis vai gaisa kuģis ir apgādāts ar preci, kura ir atbrīvota no pievienotās vērtības nodokļa vai akcīzes nodokļa (regulas Nr.952/2013 269.panta 2.punkta c)apakšpunkts).**Pierādījums par to, ka prece atbrīvota no pievienotās vērtības nodokļa**Regulas Nr.952/2013 269.panta 3.punta c) apakšpunktā minētais pierādījums par to, ka prece atbrīvota no pievienotās vērtības nodokļa, ir nepieciešams gadījumos, ja notikusi preces piegāde Pievienotās vērtības nodokļa likuma izpratnē, un proti, saskaņā ar Pievienotās vērtības nodokļa likuma 47. un 48.pantu pievienotās vērtības 0 procentu likmi (jeb atbrīvojumu no pievienotās vērtības nodokļa) piemēro kuģu un gaisa kuģu rezerves daļu un tajos iebūvētā vai lietotā aprīkojuma piegādei un importam, kā arī degvielas uzpildei šiem kuģiem un gaisa kuģiem. Tāpat, pievienotās vērtības nodokļa 0 procentu likmi piemēro kuģu un gaisa kuģu apgādei paredzēto preču piegādei, to pārbūvei, remontam, tehniskajai apkopei, fraktēšanai un nomai, tāpat arī kuģos un gaisa kuģos iebūvētā vai tajos lietotā aprīkojuma remontam, tehniskajai apkopei un nomai, kā arī pakalpojumiem, kas sniegti, lai nodrošinātu kuģu un gaisa kuģu vai to kravu tiešās vajadzības, tai skaitā kuģu aģentu sniegtajiem pakalpojumiem. Piegāde, saskaņā ar Pievienotās vērtības nodokļa likuma 1.panta 20.punktu, jāsaprot kā darījums, kas izpaužas kā īpašuma tiesību uz lietu nodošana citai personai, lai tā varētu rīkoties ar lietu. Tātad, regulas Nr.952/2013 269.panta otrās daļas c) punktā minētajām Savienības precēm piemēro eksporta procedūru tikai tajos gadījumos, ja par tām vajadzīgs pierādījums, ka preču piegāde notikusi ar pievienotās vērtības 0 procentu likmi, respektīvi, tikai tajos gadījumos, ja attiecībā uz preci ir nodotas īpašuma tiesības citai personai.Līdz ar to, ja notikusi, piemēram, gaisa kuģa apgāde, apgādājot gaisa kuģi ar Savienības preci un īpašuma tiesības attiecībā uz preci nav mainījušās, šādai precei nav nepieciešams noformēt muitas procedūru - eksports. Kā piemēru, kad Savienības precei nav jānoformē muitas procedūra – eksports, var minēt šādu situāciju:lidsabiedrības lidmašīna reģistrēta Latvijas Republikā. Lidmašīnas apkopes laikā tai tiek konstatēts viens bojāts komponents, piemēram *exit light Nr.1*, kas tika izņemts no lidmašīnas. Bojātā komponenta vietā no lidsabiedrības noliktavas, kas atrodas Starptautiskās lidostas Rīga teritorijā, tiek piegādāts jauns komponents un tehniķis to uzstāda lidmašīnai pirms izlidošanas. Šādā gadījumā muitas procedūra – eksports nav jānoformē, jo komponentam, kas lidmašīnai tika uzstādīts bojātā vietā, netika mainītas īpašumtiesības, līdz ar ko nenotika preces piegāde Pievienotās vērtības nodokļa likuma izpratnē - attiecīgi netika piemērota pievienotās vērtības nodokļa 0% likme, līdz ar to nav nepieciešams pierādījums par šādas preces piegādi atbilstoši regulas Nr.952/2013 269.panta 2.punkta c)apakšpunktam. **Pierādījums par to, ka prece atbrīvota no akcīzes nodokļa**Formalitātes attiecībā uz eksporta muitas deklarāciju gaisa kuģu vai kuģu vajadzībām piegādātajām akcīzes precēm, kam ir Savienības muitas statuss, neatkarīgi no kuģa vai gaisa kuģa galamērķa noformē gadījumos, ja par šim precēm nepieciešams pierādījums, ka tām piemērots atbrīvojums no akcīzes nodokļa. Likuma “Par akcīzes nodokli” 18.panta pirmās daļas 2. un 3.punkts nosaka, ka naftas produkti, kurus piegādā un izmanto gaisakuģi un kuģi (kuri netiek izmantoti privātai atpūtai un izklaidei) ir atbrīvoti no akcīzes nodokļa Ministru kabineta noteiktajā kārtībā un minēto kārtību reglamentē Ministru kabineta 2007.gada 31.jūlija noteikumi Nr.525 “Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa” (turpmāk – MK noteikumi Nr.525). Saskaņā ar MK noteikumu Nr.525 92. un 93.punktu naftas produktus, kas paredzēti izmantošanai gaisa kuģos un kuģos, atbrīvo no akcīzes nodokļa, ja tos izmanto tādos kuģos un gaisa kuģos, kurus izmanto nevis privātai atpūtai un izklaidei, bet komerciāliem nolūkiem vai citiem mērķiem (piemēram, starptautiskiem pasažieru vai preču pārvadājumiem, glābšanas dienestu darbībai, zivsaimniecī­bas nodrošināšanai, kuģu būvēšanai, izmēģināšanai un uzturēšanai, kā arī kuģos un citos peldlīdzekļos, kurus izmanto ūdensceļu padziļināšanā un paplašinā­šanā).Saskaņā ar likuma “Par akcīzes nodokli” 21.panta sesto daļu no akcīzes nodokļa atbrīvo akcīzes preces (izņemot naftas produktus), kuras piegādā kuģiem un gaisakuģiem, kas veic starptautiskus pārvadājumus (arī starp dalībvalstīm), ar nosacījumu, ka šīs preces tiek realizētas (arī gadījumos, kad preču vērtība tiek iekļauta biļetes cenā) uz attiecīgā kuģa vai gaisakuģa mazumtirdzniecībā patērēšanai uz vietas (izņemot realizēšanu mazumtirdzniecībā promnešanai) vai tiek izmantotas kuģa apkalpes apgādei. Šajā gadījumā konkrētā kuģa vai gaisakuģa kapteinis piegādātājam — nodokļa maksātājam rakstveidā apliecina, ka saņemtās akcīzes preces (norādot produkta veidu, nosaukumu, daudzumu un akcīzes preču izmantošanas mērķi) netiks izmantotas citādi.Noteikumu projekta 3.punkts paredz, ka Regulas Nr.2015/2446 137.panta 1.punkta b) apakšpunkta minētajā mutiskās deklarēšanas gadījumā persona noformē preču pavaddokumentu, kura kopiju iesniedz muitas iestādē, kuras kontrolē atrodas apgādājamais kuģis vai gaisa kuģis. Tas nozīmē, ja kuģa vai gaisa kuģa vajadzībām tiek piegādāta komerciāla prece, kuras vērtība nepārsniedz EUR 1000 vai kuras neto svars nepārsniedz EUR 1000, tad eksporta muitas deklarācija par regulas Nr.952/2013 269.panta 2.punkta c) apakšpunktā minētajām precēm (kuras ir atbrīvotas no pievienotās vērtības nodokļa un akcīzes nodokļa un par kurām ir vajadzīgs pierādījums, ka ar tām apgādāts kuģis vai gaisa kuģis) var iesniegt mutiski - persona noformē preču pavaddokumentu, kura kopiju iesniedz muitas iestādē, kuras kontrolē atrodas apgādājamais kuģis vai gaisa kuģis.100Ārpussavienības precēm tiek saglabāta esošā muitas procedūru piemērošanas kārtība atbilstoši preču iedalījumam – krājumi vai aprīkojums un rezerves daļas*.*MK noteikumos Nr.249 ir atrunāta bunkurētājkuģa izmantošana kuģa apgādē, taču reizē ar jauno Muitas likuma 6.panta 5.punktā paredzēto deleģējumu tiek virzīti jauni Ministru kabineta noteikumi par preču uzskaites un identificēšanas kārtību muitas noliktavā. Tādējādi Ministru kabineta noteikumos nav nepieciešams saglabāt regulējumu, kāds ietverts MK noteikumu Nr.249 IV. nodaļā, kas noteica bunkurētājkuģa, kuru izmanto kā muitas noliktavu, izmantošanas kārtību kuģu apgādē. Līdz ar noteikumu projekta spēkā stāšanos, zaudē spēku Ministru kabineta 2010.gada 16.marta noteikumi Nr.249 "[Muitošanas kārtība kuģa un gaisa kuģa apgādē](http://likumi.lv/ta/id/125287-muitosanas-kartiba-kuga-apgade)" (Latvijas Vēstnesis, 2010, 45.nr.). |
|  3. | Projekta izstrādē iesaistītās institūcijas | Valsts ieņēmumu dienests  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu mērķgrupas ir juridiskas un fiziskas personas, kas veic kuģu un gaisa kuģu apgādi.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neietekmē tautsaimniecību un nerada papildu administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr.952/2013;Regula Nr.2015/2446. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1.tabula Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.952/2013;Regula Nr.2015/2446. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.952/2013 269.panta 3.punkts;Regulas Nr.2015/2446 137.panta 1.punkta b) apakšpunkts | Noteikumu projekta 3.punkts | Tiek ieviests pilnībā | Neparedz stingrākas prasības |
| Regulas Nr.952/2013 188.pants | 4.1.apakšpunkts  | Tiek ieviests pilnībā | Neparedz stingrākas prasības |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas 58.1.apakšpunktā noteiktajam | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot uzziņu par MK noteikumu projekta izstrādes uzsākšanu 2016.gada 5.februārī Finanšu ministrijas tīmekļvietnē sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | MK noteikumu projekts izskatīts Konsultatīvajā padomē muitas politikas jomā.  |
| 3. | Sabiedrības līdzdalības rezultāti | Konsultatīvās padomes muitas politikas jomā locekļi atbalsta MK noteikumu projekta virzību piedāvātajā redakcijā. |
| 4. | Cita informācija | Nav |
|  |  |  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde nemainīs Valsts ieņēmumu dienesta funkcijas un institucionālo struktūru.Netiks veidotas jaunas institūcijas, kā arī esošās institūcijas netiks reorganizētas vai likvidētas.Noteikumu projekta izpilde notiks esošo Valsts ieņēmumu dienesta cilvēkresursu ietvaros. |
| 3. | Cita informācija | Nav |

*Anotācijas III un IV sadaļa – projekts šīs jomas neskar.*

 Finanšu ministre D.Reizniece-Ozola

Vībāne, 67095559

Marika.Vibane@fm.gov.lv

Šveha, 67120943

Sandra.Sveha@vid.gov.lv